En nou is dit tyd vir die slothoofstuk. Ek het mos beloof dat jy ten minste 13 hoofstukke te wagte kan wees… As jy die eerste 12 hoofstukke misgeloop het, kan jy op die prent hieronder kliek om die res te lees.
Ons het baie gelag, baie geval, baie opgestaan en toe ontbied ek vir Blitz. Tyd vir Scrapy se eie lysie van versoeke.
Dus besluit ek op die suiderligte wat van Nieu-Seeland af gesien kan word. Die aurora australis. Het jy geweet dat mens die auroras in die suidelike halfrond kan sien?
Ek bestel vir Blitz om ons weer al die pad na Nieu-Seeland terug te neem. Ons kan mos deur tydgrense beweeg? Wel, dit was noodsaaklik want die beste tyd is Maar tot September – as jy die auroras wil sien.
Die Magellanic Wolke of sateliet galaxies van die melkweag kan ook van daar af gesien word, iets wat in die noordelike halfrond nie gesien kan word nie. Dit is die kolle lig met honderde duisende sterre in hulle.
Ek het besluit op SkyScape Lodge in McKenzie Country op die suid-eiland. Dit is 7,5 myl vanaf Twizel en sluit plaastoere in – wat kan opmaak vir die camino waarvoor ek nie kans sien nie.
Ons het in die dag die plase verken en snags gesit en die aurora beleef. Die lig was so naby aan die grond dat dit lewendig gevoel het, soos iets wat mens kan intrek.
Scrapy was in trane. Dit is presies wat sy nodig gehad het. Sy het die samesyn baie meer gemis as wat sy kon droom …
Dankie, Scrapy. Ek is bly jy hou daarvan. Gaan jy weer soontoe gaan en vir ons foto’s stuur, ons het te min geneem.
die samesyn, die rustigheid terwyl ons die borialis aanskou, wat meer wil mens hê. Dankie vir die heerlike uitdaging.